# TLAČ V PROSTREDÍ SYSTÉMU MACINTOSH (KEĎ SA POUŽÍVA OVEROVANIE POUŽÍVATEĽA)

## Prehľad

Informácie o používateľovi (napríklad prihlasovacie meno a heslo), ktoré je nutné zadať, sa odlišujú podľa spôsobu overovania, a preto tento režim overte u správcu zariadenia ešte pred začatím tlače.

- Ponuka používaná na spustenie tlače sa môže odlišovať v závislosti od aplikácie.
- Názov zariadenia, ktorý sa zobrazí v ponuke Printer, je v normálnom prípade [SCxxxxxx]. („xxxxxx“ je postupnosť znakov, ktorá je závislá od modelu vášho zariadenia.)
- Keď je v ovládači tlačiarne nastavená čiernobiela tlač, tlač je možné spustiť bez zadávania informácií o používateľovi.
  Informácie o nastavenia čiernobielej tlače nájdete v časti Čiernobiela tlač.
  Počet vytlačených strán bude pridaný do počtu „Iný používateľ“. V takom prípade môžu byť ďalšie funkcie tlače obmedzené. Ďalšie informácie vám poskytne správca.

Postup pri zakázaní tlače používateľom, ktorých informácie o používateľovi nie sú v zariadení uložené:
V časti Režim nastavenia vyberte možnosť [Kontrola používateľa] → [Predvolené nastavenia] → [Vypnúť tlač od nespr. používateľa].

## Ovládanie

V aplikácii vyberte položku [Print] v ponuke [File]. Presvedčte sa, či je vybraný správny názov tlačiarne zariadenia.
Vyberte položku [Job Handling] a zadajte svoje informácie o používateľovi.

- Keď sa vykonáva overovanie pomocou prihlasovacieho mena a hesla, zadajte svoje prihlasovacie meno do časti Login Name a heslo do časti Password (1 až 32 znakov).
- Keď sa overovanie vykonáva pomocou čísla používateľa, zadajte svoje číslo používateľa (5 až 8 znakov) do časti User Number.

- V systéme Mac OS X 10.5 až 10.5.8, 10.6 až 10.6.8 alebo 10.7 až 10.7.2 vyberte položku [Job Handling] a kliknite na kartu [Prihlásenie].

Zadajte požadované meno používateľa a názov úlohy.

- Zadajte meno používateľa dlhé maximálne 32 znakov. Zadané meno používateľa sa zobrazí na dotykovom paneli zariadenia. Ak nezadáte meno používateľa, zobrazí sa prihlasovacie meno pre počítač.

- Zadajte názov úlohy dlhý maximálne 32 znakov. Zadaný názov úlohy sa zobrazí ako názov súboru na dotykovom paneli zariadenia. Ak nezadáte názov úlohy, objaví sa názov súboru nastavený v softvérovej aplikácii.

Kliknite na tlačidlo [Print].
V systéme Mac OS X môžete po zadaní svojho prihlasovacieho mena a hesla alebo používateľského čísla kliknúť na (uzamykacie) tlačidlo na zjednodušenie operácie v prípade, že v budúcnosti budete chcieť tlačiť na základe overovania rovnakého používateľa.
Späť nahor