# NASTAVENIE ROZHRANIA

Je možné nakonfigurovať nastavenia týkajúce sa funkcie tlačiarne.
Tieto nastavenia sa používajú na riadenie a monitorovanie údajov posielaných do USB portu alebo sieťového portu zariadenia.
Šestnástkový režim uloženia
Táto funkcia sa používa na tlač tlačových údajov z počítača v hexadecimálnom tvare spolu so zodpovedajúcim textom ASCII. Tento režim umožňuje skontrolovať, či sa tlačové údaje z počítača prenášajú správnym spôsobom do tlačiarne.
Príklad hexadecimálneho výpisu
Vypršanie času I/O
Vypršanie času I/O je možné nastaviť na akýkoľvek počet sekúnd od 1 do 999.
Funkcia Vypršanie času I/O dočasne preruší spojenie, ak uplynie nastavená doba bez toho, aby port prijal nejaké údaje. Po prerušení spojenia je port nastavený na automatický výber alebo sa spustí ďalšia tlačová úloha.
Zapnúť USB port
Umožňuje tlačiť z portu USB.
Emulačné prepínanie USB portov
Ak je zariadenie pripojené pomocou USB portu, vyberte jazyk emulovanej tlačiarne.
Nasledovné nastavenia sa dajú zmeniť.

- Automaticky
- Post Script
- PCL

- Tieto nastavenia sú rovnaké ako nastavenia v časti Emulačné prepínanie sieťových portov.
- Pokiaľ nedochádza k častým chybám tlačiarne, odporúča sa použiť predvolené výrobné nastavenie „Automaticky“.

Zapnúť sieťový port
Umožňuje tlačiť zo sieťového portu.
Emulačné prepínanie sieťových portov
Toto nastavenie sa používa na výber jazyka emulovanej tlačiarne, keď je toto zariadenie pripojené pomocou sieťového portu.
Nasledovné nastavenia sa dajú zmeniť.

- Automaticky
- Post Script
- PCL

- Tieto nastavenia sú rovnaké ako nastavenia v časti Emulačné prepínanie USB portov.
- Pokiaľ nedochádza k častým chybám tlačiarne, odporúča sa použiť predvolené výrobné nastavenie „Automaticky“.

Metóda prepínania portov
Slúži na výber situácie, kedy sa vykoná prepnutie portov.
Prepnúť na koniec úlohy
Port sa prepne na automatický výber, keď skončí tlač.
Prepnúť po vypršaní času I/O
Keď uplynie čas nastavený v časti Vypršanie času I/O, port sa zmení na automatický výber.
Na zariadení sú k dispozícii nasledujúce dva tlačové porty:

- USB port
- Sieťový port

Späť nahor