# POUŽÍVANIE SIEŤOVÉHO SKENERA

Sieťový skener umožňuje vytvoriť súbor obrázka z údajov originálu naskenovaných zariadením a odoslať súbor v sieti do počítača, na server FTP alebo do iných cieľových umiestnení. Podľa potreby môže sieťový skener skenovať originály v aplikácii kompatibilnej s režimom TWAIN priamo do počítača.
Funkcia sieťového skenera poskytuje nasledovné režimy skenovania.

- Režim skenera
- Režim internetového faxu
- Režim vkladania údajov

Režim skenera
Funkcia skenera v zariadení odošle naskenovaný originál podľa informácií uvedených nižšie na základe špecifikácií cieľového umiestnenia.

- Skenovanie do e-mailu
  Naskenovaný súbor sa priloží k e-mailu a odošle sa.

- Skenovanie na FTP
  Naskenovaný súbor je odoslaný do určeného priečinka FTP servera.
  Keď je súbor odoslaný, je možné poslať aj e-mail na predtým uloženú e-mailovú adresu, ktorá informuje príjemcu o umiestnení súboru.

- Skenovanie do stolového počítača
  Naskenovaný súbor je odoslaný do určeného priečinka v počítači.
  Ak chcete používať režim skenovania do stolového počítača, musí sa nainštalovať softvér z disku CD-ROM „Sharpdesk/Network Scanner Utilities“ („Obslužné programy stolového/sieťového skenera Sharp“), ktorý je dodaný spolu so zariadením. Čo sa týka systémových požiadaviek softvéru, pozrite si návod (vo formáte PDF) alebo súbor Readme na disku CD-ROM. Postup na inštaláciu softvéru nájdete v Návode na inštaláciu Sharpdesk.

- Skenovanie do sieťového priečinka
  Naskenovaný súbor sa odošle do sieťového priečinka v počítači so systémom Windows v rámci rovnakej siete, v ktorej sa nachádza zariadenie.
  Keď je súbor odoslaný, je možné poslať aj e-mail na predtým uloženú e-mailovú adresu, ktorá informuje príjemcu o umiestnení súboru.

Informácie o používaní a príslušných postupoch nájdete v časti ODOSIELANIE OBRÁZKA V REŽIME SKENOVANIA.
Režim internetového faxu
Naskenovaný súbor je odoslaný ako internetový fax. Podľa potreby môžete prijímať aj internetové faxy.
Zariadenie podporuje funkciu Priamy SMTP, ktorá umožňuje priamo odosielať internetové faxy v rámci spoločnosti bez použitia poštového servera.
Na použitie funkcie internetového faxu musí byť nainštalovaný rozširujúci modul internetového faxu.
Informácie o používaní a príslušných postupoch nájdete v časti ODOSIELANIE FAXU V REŽIME INTERNETOVÉHO FAXU.
Režim vkladania údajov
V režime zadávania údajov sa informácie, zadané pomocou dotykového panela alebo automaticky generované zariadením, odošlú do adresára na serveri FTP alebo do aplikácie v počítači ako súbor s metaúdajmi vo formáte XML.
Na používanie funkcie doručenia metaúdajov sa vyžaduje integračný modul aplikácie.
Integračný modul aplikácie sa dá skombinovať so sieťovým skenerom na pridanie súboru s metaúdajmi ku skenovanému súboru obrázku.
Metaúdaje sú informácie o súbore, spôsobe jeho spracovania a jeho vzťahu k ostatným objektom.
Informácie o používaní nájdete v časti ODOSIELANIE METAÚDAJOV.
Späť nahor