# OVEROVANIE PODĽA PRIHLASOVACIEHO MENA/HESLA

## Prehľad

Táto metóda sa používa na prihlásenie pomocou prihlasovacieho mena a hesla získaného od správcu zariadenia alebo správcu servera LDAP.
Pri spustení zariadenia sa zobrazí prihlasovacia obrazovka.
Keď sa kontroluje prihlasovacie meno a heslo
Keď sa použije overovanie pomocou protokolu LDAP, na obrazovke sa zobrazia iné položky.
Ak je trikrát po sebe zadané nesprávne prihlasovacie meno alebo nesprávne heslo:
Keď je zapnutá možnosť „Varovanie v prípade zlyhania prihlásenia“ v nastaveniach systému, ovládací panel sa na 5 minút zablokuje, ak bolo trikrát po sebe zadané chybné prihlasovacie meno alebo heslo.
Obráťte sa na správcu zariadenia a overte si uňho prihlasovacie meno a heslo, ktoré vám bolo pridelené.

- Uvoľnenie blokovania ovládacieho panela:
  V časti Režim nastavenia (webová verzia) vyberte možnosť [Kontrola používateľa] → [Predvolené nastavenia] a uvoľnite blokovanie.
- Nastavenie možnosti [Varovanie v prípade zlyhania prihlásenia]:
  V časti Režim nastavenia vyberte možnosť [Kontrola používateľa] → [Predvolené nastavenia] → [Varovanie v prípade zlyhania prihlásenia].

Pri použití overovania prostredníctvom servera LDAP sa v závislosti od spôsobu overovania môže objaviť tlačidlo [E-mailová adr.]. Klepnite na textové pole [E-mailová adresa] a zadajte e-mailovú adresu.
Uloženie mena používateľa:
V časti Režim nastavenia vyberte možnosť [Kontrola používateľa] → [Zoznam používateľov].
Zaregistrujte aj podrobné informácie, ako sú prihlasovacie meno, číslo používateľa a heslo. Požiadajte správcu zariadenia o informácie, ktoré potrebujete na používanie zariadenia.

## Ovládanie

Zadajte prihlasovacie meno.
Zadanie pomocou softvérovej klávesnice
Ak sa v režime nastavenia nevykonala registrácia používateľa, používateľ používajúci iba overovanie LDAP musí klepnúť na textové pole [Prihlasovacie meno] a zadať prihlasovacie meno pomocou softvérovej klávesnice.
Ak je nainštalovaná externá klávesnica, môžete zadať text aj pomocou nej.
Výber zo zoznamu
Klepnite na tlačidlo [Vyberte zo zoznamu] a vyberte meno používateľa z obrazovky Zoznam používateľov.
Overenie pomocou servera LDAP sa dá použiť, ak správca servera poskytuje službu LDAP v sieti LAN (lokálna sieť).
Zadajte heslo.
Zadajte heslo pomocou softvérovej klávesnice.
Ak je nainštalovaná externá klávesnica, môžete zadať text aj pomocou nej.
Keď sa prihlasujete na LDAP server, zadajte heslo, ktoré je uložené s vaším prihlasovacím meno na LDAP serveri.
Každý zadaný znak sa zobrazí ako „“. Po zadaní hesla klepnite na tlačidlo [OK].
Keď sa overovanie uskutočňuje pomocou LDAP servera a vaše uložené heslo v položke Zoznam používateľov je iné ako na LDAP serveri, použite heslo uložené na LDAP serveri.
Registrácia mena používateľa a hesla:
V časti Režim nastavenia vyberte možnosť [Kontrola používateľa] → [Zoznam používateľov].
Pri registrácii servera LDAP zmeňte informácie v časti [Overenie pre:] tak, ako je potrebné.

- Pri výbere z obrazovky Zoznam používateľov:
- LDAP server, ku ktorému sa pripájate, bol registrovaný pri registrácii používateľa, preto sa cieľový server, na ktorý má byť smerované overovanie, zobrazí pri výbere prihlasovacieho mena.
  Prejdite na krok 3.
- Pri zadávaní pomocou softvérovej klávesnice:
- Klepnite na položku [Overenie pre:] a vyberte LDAP server na prihlásenie.

Klepnite na tlačidlo [OK].
Po overení zadaného prihlasovacieho mena a hesla sa zobrazí počet zostávajúcich strán, ktoré používateľ môže kopírovať alebo skenovať.
Ak je nastavené obmedzenie počtu strán, ktoré môže používateľ použiť, zobrazí sa počet použití pre prihláseného používateľa.

- Obmedzenie počtu strán, ktoré môže používateľ použiť:
  V časti Režim nastavenia vyberte možnosť [Kontrola používateľa] → [Zoznam skupín obmedzenia strán].
- Skrytie počtu strán, ktoré je možné použiť po prihlásení:
  V časti Režim nastavenia vypnite možnosť [Kontrola používateľa] → [Predvolené nastavenia] → [Zobraziť stav používania po prihlásení].
- Zmena doby zobrazenia hlásenia:
  V časti Režim nastavenia vyberte možnosť [Nastavenia systému] → [Prevádzkové nastavenia] → [Nastavenie času správy].

Keď ste ukončili používanie zariadenia a ste pripravení na odhlásenie zo systému, klepnite na tlačidlo [Odhlásiť].
Späť nahor