# NASTAVENIA KOPÍROVANIA

Nasledovné nastavenia sa týkajú kopírovania.
Predvolené nastavenia vybrané pomocou týchto nastavení sa uplatnia pri všetkých funkciách zariadenia (nielen pri funkcii kopírovania).
Nastavenie expozície kópie
Slúži na úpravu úrovne expozície v prípade, keď sa na expozíciu kopírovania používa funkcia [Automaticky].
Farba
Používa sa na nastavenie úrovne expozície kópie vo farebnom režime pre predlohové sklo a pre automatický podávač dokumentov.
ČB
Používa sa na nastavenie úrovne expozície kópie v čiernobielom režime pre predlohové sklo a pre automatický podávač dokumentov.
Nastavenie otočeného kopírovania
Keď vložíte originál a papier s odlišnými orientáciami, táto funkcia automaticky otočí obrázok o 90 stupňov, aby sa obrázok správne skopíroval na papier.
Ak chcete kopírovať originál veľkosti A5 (5 1/2" x 8 1/2") na papier A5R (5 1/2" x 8 1/2"R), povoľte nastavenie otočeného kopírovania.
Pridať alebo zmeniť ďalšie predvolené pomery
Pridajte dve predvolené hodnoty pomeru zväčšenia (101 až 400 %) a dve predvolené hodnoty pomeru zmenšenia (25 až 99 %).
Taktiež môžete podľa potreby zmeniť predvolený pomer.
Iné predvolené pomery než pridané predvolené pomery sa nedajú zmeniť.
Nastavenie maximálneho počtu kópií
Používa sa na nastavenie maximálnej hodnoty, ktorú je možné zadať pre počet kópií (pri súvislom kopírovaní). Je možné zadať akékoľvek číslo od 1 do 999.
Počiatočné nastavenie posunutia okraja
Používa sa na nastavenie predvolenej veľkosti posunu okraja. Zadajte hodnotu od 0 mm (0") do 50 mm (2") s 3 mm prírastkami (1/8") pre prednú aj zadnú stranu.
Nastavenie šírky vymazania
Používa sa na nastavenie predvolenej šírky mazania pre kopírovanie s mazaním. Zadajte hodnotu od 0 mm (0") do 25 mm (1") s prírastkom po 3 mm (1/8") na vymazanie okraja a vymazanie stredu.
Východzie nastavenie viacnásobnej tlače
Nastavte predvolený stav funkcie Viacnásobný záber. Vyberte rozloženie strán pre funkciu Viacnásobný záber a tiež vyberte, či sa majú pridať okraje. Ak sa pridajú, vyberte, či ich budú tvoriť plné alebo prerušované čiary.
Nastavenie snímky karty
Používa sa na nastavenie predvolenej veľkosti originálu pre funkciu snímky karty.
Zadajte hodnotu od 25 mm (1") do 216 mm (8 1/2") s prírastkom po 3 mm (1/8") pre rozmer originálu X (horizontálny) a Y (vertikálny).
Prispôsobiť strane
Toto nastavenie sa aktivuje vtedy, keď chcete mať vždy zobrazené tlačidlo [Prispôsobiť strane] na obrazovke s funkciou snímky karty.
Automatická sedlová väzba
Zošívanie formou sedlovej väzby sa vykoná automaticky, keď použijete funkciu kopírovania brožúry.
Počiatočné nastavenie kopírovania štítkov
Táto možnosť sa používa na nastavenie predvolenej šírky posunu obrázka (šírka štítka) na kopírovanie štítkov.
Zadajte hodnotu od 0 mm (0") do 25 mm (1") s prírastkom po 3 mm (1/8").
Zrušenie registrácie programu/odstránenie programu
Používa sa na zablokovanie mazania a zmien nastavení kopírovania uložených v programoch úloh.
Vypnutie vonkajšieho zásobníka pri obojstrannom kopírovaní
Zakáže používanie bočného podávača v prípade, ak zhotovujete obojstranné kópie.
Bočný zásobník sa často používa na podávanie hárkov so samolepkami, priehľadných fólií a iných špeciálnych médií, pre ktoré je obojstranné kopírovanie zakázané. Ak sa niektorý z týchto špeciálnych typov papierov dostane do jednotky obracania papiera, môže dôjsť k zaseknutiu alebo poškodeniu jednotky. Ak sa často používajú špeciálne médiá, pre ktoré je obojstranné kopírovanie zakázané, odporúča sa zapnúť toto nastavenie.
Vypnutie automatického výberu papiera
Zakáže funkciu Automatický výber papiera.
Keď je toto nastavenie zapnuté, nevykoná sa automatický výber papiera, ktorý má rovnakú veľkosť ako originál na predlohovom skle alebo v automatickom podávači dokumentov.
Nastavenie automatického výberu zásobníka, ktorý podáva papier
Keď je toto nastavenie povolené a vložíte papier do zásobníka, pričom zariadenie v režime kopírovania je v pohotovostnom režime, automaticky sa vyberie tento zásobník.
Zablokovanie registrácie vlastného obrazu
Zakáže ukladanie vlastného obrázka.
Zablokovať odosielanie počas kopírovania
Zakáže funkciu odosielania obrázkov počas kopírovania.
Režim ČB skenovania 600 dpi × 600 dpi pre podávač dokumentov
Rozlíšenie pre čiernobiele kopírovanie pri použití automatického podávača dokumentov sa dá zmeniť zo 600 x 400 dpi na 600 x 600 dpi (režim vysokej kvality).
Keď je použitý režim vysokej kvality, reprodukuje sa jemná tlač a tenké čiary oveľa ostrejšie, rýchlosť skenovania je však nižšia.
Keď nie je nastavený režim vysokej kvality, musia byť splnené nasledujúce podmienky, aby bolo možné skenovať s rozlíšením 600 x 400 dpi a dosiahnuť pritom najvyššiu rýchlosť.

- Pomer kopírovania musí byť nastavený na 100 %.
- Nevoľte špeciálny režim, ktorý zmení tento pomer.
- Nesmie byť zapnutý režim [Kópia kópie].
- Nekopírujte čierno-bielo pomocou tlačidla [Farebné kopírovanie].

Rýchle ČB skenovanie z predlohového skla
Rozlíšenie pre čiernobiele kopírovanie pri použití predlohového skla sa dá zmeniť zo 600 x 600 dpi na 600 x 300 dpi (režim vysokej rýchlosti).
Keď je nastavený režim vysokej rýchlosti, je čas na zhotovenie prvej kópie kratší, avšak obrázok na kópii nebude taký ostrý.
Keď nie je nastavený režim vysokej kvality, musia byť splnené nasledujúce podmienky, aby bolo možné skenovať s rozlíšením 600 x 300 dpi a dosiahnuť pritom najvyššiu rýchlosť.

- Pomer kopírovania musí byť nastavený na 100 %.
- Nevoľte špeciálny režim, ktorý zmení tento pomer.
- Nesmie byť zapnutý režim [Kópia kópie].
- Nekopírujte čierno-bielo pomocou tlačidla [Farebné kopírovanie].

Automaticky vymazať pred kopírovaním
Povolí funkciu automatického vymazania počas kopírovania aj vtedy, keď úloha kopírovania nie je dokončená. Táto možnosť chráni zariadenie pred pozdržaním (pozastavením) v dôsledku nedokončenej úlohy kopírovania.
Späť nahor