# PRISPÔSOBENIE TLAČENÉHO OBRÁZKA NA PAPIER

## Prehľad

Táto funkcia automaticky zväčší alebo zmenší tlačený obrázok tak, aby sa prispôsobil veľkosti papiera vloženého do zariadenia.
Táto funkcia je praktickou pomôckou v prípade, keď zväčšujete dokument veľkosti A4 alebo Letter na veľkosť A3 alebo Ledger s cieľom zlepšiť jeho zobrazenie alebo v prípade, keď tlačíte dokument na papier, ktorý sa veľkosťou odlišuje od originálneho dokumentu.
V prostredí systému Macintosh je možné použiť túto funkciu iba v systéme Mac OS X 10.4.11, 10.5 až 10.5.8, 10.6 až 10.6.8 alebo 10.7 až 10.7.2.
Keď používate ovládač tlačiarne PCL6 alebo PCL5c, dokumenty sa môžu prijať tak, aby sa pri tlači prispôsobili na veľkosť papiera A0, A1 alebo A2. Vyberte veľkosť pod možnosťou Veľkosť papiera na karte [Výber papiera].

## Ovládanie

V nasledujúcom príklade je vysvetlené, ako tlačiť dokument veľkosti Letter na papier veľkosti Ledger.
Windows
Kliknite na kartu [Papier] a vyberte veľkosť papiera pre tlačený obrázok (napríklad: Letter).
Vyberte položku [Prispôsobiť veľkosti papiera] a vyberte skutočnú veľkosť papiera, ktorú budete používať na tlač (napríklad: Legal).

Macintosh
Vyberte položku [Manipulácia s papierom] a overte veľkosť papiera použitú na tlačený obrázok (napríklad: Letter).
Na zmenu veľkosti tlačeného obrázka použite ponuku Paper Size, ktorá sa objaví po výbere položky [Page Setup].
Vyberte možnosť [Prispôsobiť na veľkosť papiera] a vyberte skutočnú veľkosť papiera, ktorú budete používať na tlač (napríklad: Ledger).
Späť nahor