# KONTROLA POČTU SKENOVANÝCH HÁRKOV ORIGINÁLU PRED PRENOSOM(POČET ORIGINÁLOV)

## Prehľad

Pomocou tejto funkcie môžete spočítať počet skenovaných hárkov originálu a zobraziť ho pred začatím prenosu.
Kontrola počtu skenovaných hárkov originálu pred prenosom zabraňuje chybám pri prenose.

- Zobrazí sa výsledok počítania spolu s počtom naskenovaných hárkov originálu – nie počet naskenovaných strán originálu. Keď sa napríklad prenáša obojstranný originál, zobrazí sa číslo „1“, čo znamená, že sa prenáša jeden hárok originálu, a nezobrazí sa číslo „2“ ako označenie prednej strany a zadnej strany.
- Keď vykonávate hromadný prenos vysielania a v niektorom z režimov vyberiete funkciu počtu originálov, funkcia sa bude uplatňovať pre všetky cieľové umiestnenia.
- Toto nastavenie by malo byť povolené osobitne pre každý režim.

## Ovládanie

Vložte originály do automatického podávača dokumentov.

- AUTOMATICKÝ PODÁVAČ DOKUMENTOV

Zadajte cieľ.

- NAČÍTANIE CIEĽOVÉHO UMIESTNENIA Z ADRESÁRA
- ZOBRAZENIE ZOZNAMU VYBRANÝCH CIEĽOVÝCH UMIESTNENÍ
- POUŽÍVANIE VYHĽADÁVACIEHO ČÍSLA NA VYVOLANIE CIEĽA
- MANUÁLNE ZADANIE ADRESY
- URČENIE SIEŤOVÉHO PRIEČINKA
- VYVOLANIE CIEĽA Z GLOBÁLNEHO ADRESÁRA
- POUŽÍVANIE DENNÍKA PRENOSOV NA OPÄTOVNÉ POSLANIE

Klepnite na tlačidlo [Ostatné] a potom na tlačidlo [Orig. počet].
Na ikone sa zobrazí značka začiarknutia.
Po dokončení nastavenia klepnite na tlačidlo [Späť].
Ak chcete zrušiť nastavenie Počet originálov:
Klepnutím na tlačidlo [Počet originálov] zrušte začiarknutie.
Spustite skenovanie originálu klepnutím na tlačidlo [Štart].
Klepnutím na tlačidlo [Náhľad] skontrolujte náhľad obrázka ešte pred odoslaním faxu. Ďalšie informácie nájdete v časti KONTROLA OBRÁZKA NA PRENOS. Nastavenia tejto funkcie však nie je možné zmeniť v náhľade skenovania.
Po dokončení skenovania skontrolujte počet hárkov originálu.
Zobrazené číslo predstavuje počet naskenovaných hárkov originálu – nie počet naskenovaných strán originálu. Keď napríklad vykonávate obojstranné kopírovanie pomocou jedného originálu, zobrazí sa číslo „1“, čo znamená, že sa naskenoval jeden originál (nezobrazí sa číslo „2“ ako označenie skenovania prednej a zadnej strany hárka).
Klepnutím na tlačidlo [OK] spustíte prenos.
Ak túto funkciu skombinujete s funkciou [Vytvorenie úlohy], výsledok počítania sa zobrazí po dotknutí sa tlačidla [Preč. koniec].
Ak tento krok nevykonáte do jednej minúty po zobrazení vyššie uvedenej obrazovky s potvrdením, naskenovaný obrázok a nastavenia sa vymažú a zobrazí sa základná obrazovka. Skenovanie sa automaticky nedokončí a obrázok nebude vyhradený na prenos.
Ak sa zobrazený počet hárkov originálu odlišuje od skutočného počtu hárkov:
Dotknite sa tlačidla [Zrušiť] a potom sa na zobrazenej obrazovke hlásenia dotknite tlačidla [OK], čím vymažete všetky naskenované údaje. Nastavenia skenovania a cieľového umiestnenia sa nevymažú. Znova vložte hárky originálu do zásobníka podávača dokumentov a dotknutím sa tlačidla [Štart] znova spustite skenovanie.
Späť nahor