# OVEROVANIE POUŽÍVATEĽA

Toto nastavenie slúži na povolenie alebo zakázanie overovanie používateľa a určuje spôsob overovania.
Keď je overovanie používateľa zapnuté, registruje sa každý používateľ zariadenia. Keď sa používateľ prihlási, vťahujú sa naňho osobitné nastavenia overovania. Táto funkcia umožňuje získať širšiu kontrolu nad zabezpečením a riadením nákladov (v porovnaní s predchádzajúcim zariadením).
Aj keď sa informácie o používateľovi neukladajú do zariadenia, môžete priamo zadať informácie o používateľovi uložené na serveri LDAP na prihlásenie sa do zariadenia. V takomto prípade sa na prihláseného používateľa vzťahujú overovacie informácie používateľa, ktorý je v zariadení predvolený od výroby. Ďalšie informácie nájdete v časti Používatelia uložení ako predvolení používatelia.

- Postup ukladania používateľov nájdete v časti ZOZNAM POUŽÍVATEĽOV.
- Informácie o prihlasovaní v prípade, keď je povolený režim overovania používateľov, nájdete v odseku Overovanie používateľa v časti ČINNOSTI SPOLOČNÉ PRE VŠETKY REŽIMY.

Overovanie používateľa
Keď je povolená možnosť [Overovanie používateľa], zobrazí sa obrazovka s prihlásením ešte pred spustením prevádzky v akomkoľvek režime okrem obrazovky so stavom úloh*.
Prihláste sa ako už prihlásený používateľ.
Po prihlásení môžete voľne prechádzať cez jednotlivé režimy.

*
  Obrazovka s prihlásením sa objaví, keď sa použije súbor zakladania dokumentov alebo keď sa zopakuje pokus o hromadný prenos z obrazovky so stavom úloh.

Nastavenie metódy overovania
Týmto sa volí spôsob overovania. Pri použití overovania používateľa nezabudnite najprv nakonfigurovať toto nastavenie. Položky, ktoré chcete nakonfigurovať pre používateľov uložených po nastavení spôsobu overovania používateľa sa odlišujú v závislosti od vybratého spôsobu overovania.
Overiť používateľa podľa prihlasovacieho mena a hesla
Štandardný spôsob overovania pomocou prihlasovacieho mena a hesla.
Overenie užívateľa pomocou prihlasovacieho mena, hesla a e-mailovej adresy.
Toto overovanie taktiež kontroluje e-mailové adresy (okrem prihlasovacieho mena a hesla používateľa).
Overiť používateľa iba podľa čísla používateľa
Táto možnosť sa používa v prípade jednoduchého overovania, ak vynecháte sieťové overovanie.

- Obrazovka s prihlásením sa mení v závislosti od vybraného spôsobu overovania.
  Podrobné informácie nájdete v časti Overovanie používateľa v kapitole ČINNOSTI SPOLOČNÉ PRE VŠETKY REŽIMY.
- Keď je ako spôsob overovania vybrané „Overiť používateľa iba podľa čísla používateľa“, nie je možné použiť sieťové overovanie.

Nastavenie režimu konta zariadenia
Špecifického používateľa môžete uložiť ako automaticky prihláseného používateľa. Keď je táto možnosť povolená, zaregistrovaný používateľ sa môže automaticky prihlásiť do zariadenia.
Táto funkcia môže obmedziť každý postup prihlasovania na obrazovke overovania a môžu sa použiť nastavenia vybratého používateľa (napríklad sieťové overovanie a obľúbené operácie). Tým sa napríklad aktivuje používanie ako „overovanie len pre farebné kopírovanie“.
Taktiež sa môžete dočasne prihlásiť ako používateľ, ktorý nie je automaticky prihláseným používateľom, a používať zariadenie s oprávneniami tohto používateľa. Ak chcete povoliť dočasné prihlásenie, keď je aktivované nastavenie [Režim konta zariadenia], vyberte možnosť [Umožniť prihlásenie iným užívateľom].
Ak ste sa prihlásili ako automaticky prihlásený používateľ a automatické prihlásenie z nejakých dôvodov zlyhalo alebo nemáte oprávnenia správcu, režimy všeobecných nastavení ani režim nastavenia nie je možné používať. V takomto prípade by sa mal správca dotknúť tlačidla [Heslo správcu] na obrazovke režimu nastavenia a prihlásiť sa znova.
Ak sa chcete prihlásiť ako iný používateľ než automaticky pevne stanovený používateľ, keď je aktivované nastavenie [Umožniť prihlásenie iným užívateľom], stlačením tlačidla [Odhlásiť] zrušte stav prihlásenia pevne stanoveného používateľa. Keď sa zobrazí obrazovka overovania používateľa, znova sa prihláste ako požadovaný používateľ. Po použití zariadenia sa dotknite tlačidla [Odhlásiť], čím sa odhlásite ako aktuálny používateľ.
Späť nahor