# VYTVORENIE ZOŠITEJ BROŽÚRY(KOPÍROVANIE BROŽÚRY/SEDLOVÁ VÄZBA)

## Prehľad

Funkcia vytvorenia brožúry tlačí na prednú a zadnú stranu každého hárka papiera tak, že hárky sa potom môžu zložiť a zviazať, aby sa vytvorila brožúra.
Ak je nainštalovaný sedlový finišer a je vybratá možnosť Brožúra a Zošívať, táto funkcia automaticky preloží (prehne) a vytlačí kópie. Je to výhodné vtedy, keď chcete tlačený výstup zostaviť do brožúry.

## Ovládanie

Windows
Kliknite na kartu [Hlavný] a vyberte položku [Brožúra].
Vyberte spôsob tlače brožúry z rozbaľovacej ponuky. K dispozícii sú možnosti [Dlaždicová brožúra], [Brožúra (2v1)], [Viacnásobná brožúra (skutočná veľkosť)] a [Viacnásobná brožúra (2v1)].

- Keď je vybratá možnosť [Viacnásobná brožúra (skutočná veľkosť)], na tlač sa použije papier s veľkosťou, ktorá je dvojnásobná v porovnaní s veľkosťou určenou v aplikácii.
- Keď je vybratá možnosť [Viacnásobná brožúra (2v1)], veľkosť papiera zadaná v aplikácii sa zmenší tak ako v režime 2v1 a na tlač sa použije veľkosť určená v aplikácii.

Vyberte okraj väzby.
Ak je nainštalovaný sedlový finišer, vyberte možnosť [2 zošitia] v časti Zošitie.

Macintosh
Vyberte možnosť [Printer Features] a vyberte možnosť Binding Edge.
Ak je nainštalovaný sedlový finišer, vyberte možnosť [2 zošitia] v časti Zošitie.
Vyberte možnosť [Tiled Pamphlet] alebo [2-Up Pamphlet].
Späť nahor