# REŽIM NASTAVENIA

## Prehľad

Na konfiguráciu systémových nastavení zariadenia použite Režim nastavenia. Tento režim umožňuje správu rôznych funkcií na zjednodušenie používania zariadenia, ako napríklad predvolená registrácia pre každú funkciu, nastavenie sieťového pripojenia a kontrola denníka prevádzkového stavu.
Režim nastavenia je možné vybrať aj pomocou webového prehľadávača formou prístupu k zariadeniu z počítača pripojeného do rovnakej siete ako zariadenie.
Táto časť obsahuje informácie o nastaveniach, ktoré je možné ovládať z dotykového panela zariadenia.

- Heslo administrátora

- Na zachovanie zabezpečenia by mal správca zariadenia ihneď po zakúpení zariadenia zmeniť heslo. (Informácie o predvolenom hesle správcu nájdete v Stručnom návode na obsluhu.) Ak chcete zmeniť heslo, prečítajte si časť ZMENA HESLA.
  * Na zaistenie vysokého stupňa zabezpečenia meňte heslo v pravidelných intervaloch.

## Ovládanie

- Zobrazenie režimu nastavenia v zariadení
- Zobrazenie režimu nastavenia (webová verzia)

Zobrazenie režimu nastavenia v zariadení
Klepnite na tlačidlo [Nastavenia].
Na domovskej obrazovke klepnite na tlačidlo [Nastavenia].
Na dotykovom paneli sa zobrazí obrazovka režimu nastavenia.
V ponuke na ľavej strane obrazovky klepnite na položku, ktorú chcete nastaviť.
Ak potrebujete získať podrobnosti o nastaveniach, prečítajte si vysvetlenie každej položky.

- Ak chcete ukončiť režim nastavenia, dotknite sa tlačidla [Koniec] v pravom hornom rohu obrazovky.
- Informácie o prihlasovaní v prípade, keď je povolený režim overovania používateľov, nájdete v odseku Overovanie používateľa v časti ČINNOSTI SPOLOČNÉ PRE VŠETKY REŽIMY.

Zobrazenie režimu nastavenia (webová verzia)
Keď je zariadenie pripojené do siete, získajte prístup k vstavanému webovému serveru zariadenia pomocou webového prehľadávača v počítači.
V režime nastavenia zariadenia vytlačte adresu IP zariadenia a zadajte ju do webového prehľadávača v počítači.
Klepnite na tlačidlo [Nastavenia].
V ponuke sa dotknite položky [Nastavenia systému] → [Tlačiť zoznam údajov].
Klepnite na tlačidlo [Tlač] v časti [Zoznam všetkých vlastných nastavení].
Overte adresu IP vo vytlačenom zozname.
Spustite webový prehľadávač v počítači a zadajte adresu IP zariadenia.
Spustite webový prehľadávač počítača v rovnakej sieti, ako je zariadenie, a zadajte adresu IP zariadenia.
Odporúčané webové prehľadávače:
Internet Explorer: 6.0 alebo novší (Windows®)
Netscape Navigator: 9 (Windows®)
Firefox: 2.0 alebo novší (Windows®)
Safari: 1.5 alebo novší (Macintosh)
Zobrazenie režimu nastavenia (webová verzia).
V závislosti od nastavení zariadenia môže byť na zobrazenie režimu nastavenia (webovej verzie) potrebné overenie používateľa. Informácie o hesle a ďalšie informácie požadované na overenie používateľa získate od správcu zariadenia.
Späť nahor